Elijah Adebayo. Elijah Anuoluwapo Oluwaferanmi Oluvatomi Oluwalana Ayomikulehin Adebayo () (1998-yil 7-yanvarda tugʻilgan) — angliyalik professional futbolchi. Elijah Adebayo hozirgi vaqtda „Luton Town“ futbol klubida hujumchi sifatida faoliyat olib bormoqda. Faoliyati. Elijah Adebayo 9 yoshligida „Fulham“ futbol klubining yoshlar jamoasi safiga qoʻshildi va keyinchalik, „Slough Town“ va „Bognor Regis Town“ futbol klublarida ijara shartnomasi asosida oʻynadi. Elijah Adebayo 2018-yilning yanvar oyida „Cheltenham Town“ futbol klubi safiga ijara asosida qoʻshildi. 2018-yilning 7-iyulida Elijah Adebayo Ikkinchi liga vakili „Swindon Town“ futbol klubiga mavsumiy ijara asosida qoʻshildi. Shundan soʻng, 2019-yil 31-yanvarda Elijah Adebayo „Stevenage“ futbol klubi safiga ijara asosida qoʻshilishga rozilik bildirdi. Elijah Adebayo 2018—2019-yilgi mavsum oxirida „Fulham“ futbol klubini tark etdi. „Fulham“ futbol klubni tark etganidan soʻng, Elijah Adebayo 2019-yil iyun oyida „Walsall“ futbol klubi bilan shartnoma imzoladi. 2021-yilning 1-fevralida Adebayo nomaʼlum toʻlov evaziga „Luton Town“ futbol klubi bilan shartnoma imzolaganligini eʼlon qildi. Elijah Adebayo 2021-yilning 23-fevralida „Millwall“ klubiga qarshi oʻyinda (1:1) „Luton Town“ futbol klubi safidagi ilk golini raqib darvozasiga kiritishga muvaffaq boʻldi. Ushbu uchrashuv 1:1 hisobidagi durang bilan yakunlandi. Shaxsiy hayoti. Adebayo Angliyaning Brent shahrida tugʻilgan. Elijah Adebayoning asli kelib chiqishi esa nigeriyalikdir.